පසුගියදා මෙරට බංග්ලාදේශ මහ කොමසාරිස්වරයා සහ කැනේඩියානු මහ කොමසාරිස්වරයා අතර කැනේඩියානු නිල නිවසේ පැවති හමුවක් සම්බන්ධයෙන් ඉංග්‍රීසි පුවත්පතක් හෙළිදරව් කර තිබුණා.එසේම ශ්‍රී ලංකාවේ දකුණු කොරියානු තානාපතිවරයා සහ බි්‍රතාන්‍ය මහ කොමසාරිස්වරිය අතර, පැවති හමුවක් සම්බන්ධයෙන්ද තොරතුරු තවත් පුවත්පතක් මගින් අනාවරණ කර තිබූ අතර, කැනේඩියානු මහ කොමසාරිස් ඩේවිඩ් මැකිනන් විමසා ඇත්තේ තම නිල නිවස ඉදිරිපිට මාධ්‍ය නොමැති අවස්ථාවක තමන්ගේ පෞද්ගලික රැස්වීම් පිළිබඳව මාධ්‍ය ආවරණයක් ලැබෙන්නේ කෙසේද යන්නයි.බංගලාදේශය සහ දකුණු කොරියාව ජගත් මානව හිමිකම් මණ්ඩලයේ සාමාජික රටවල් වන අතර, ඔවුන් ශ්‍රී ලංකාවට එරෙහිව මෙවර මානව හිමිකම් මණ්ඩලයට ඉදිරිපත් කර ඇති යෝජනාව සම්බන්ධයෙන් ඡන්දය ප්‍රකාශ කිරීමට නියමිත රටවල්ද වනවා.මෙරට කැනේඩියානු මහ කොමසාරිස්වරයා නිකුත් කර ඇති ට්විටර් පණිවුඩය සම්බන්ධයෙන් අප පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණගෙන් විමසීමක් කළා.